CELEX: 31978R1556
Language: el
Date: 1978-07-05 00:00:00
Title: Κανονισμός (ΕΟΚ) αριθ. 1556/78 της Επιτροπής της 5ης Ιουλίου 1978 περί τροποποιήσεως του κανονισμού (ΕΟΚ) αριθ. 1727/70 «περί των λεπτομερειών της παρεμβάσεως στον τομέα του ακατέργαστου καπνού σε ό,τι αφορά τους όρους συσκευασίας του καπνού»

Avis juridique important

|

31978R1556

Κανονισμός (ΕΟΚ) αριθ. 1556/78 της Επιτροπής της 5ης Ιουλίου 1978 περί τροποποιήσεως του κανονισμού (ΕΟΚ) αριθ. 1727/70 «περί των λεπτομερειών της παρεμβάσεως στον τομέα του ακατέργαστου καπνού σε ό,τι αφορά τους όρους συσκευασίας του καπνού»  

Επίσημη Εφημερίδα αριθ. L 184 της 06/07/1978 σ. 0011 - 0011 Φινλανδική ειδική έκδοση: Κεφάλαιο 3 τόμος 10 σ. 0047  Ελληνική ειδική έκδοση: Κεφάλαιο 03 τόμος 21 σ. 0245  Σουηδική ειδική έκδοση: Κεφάλαιο 3 τόμος 10 σ. 0047  Ισπανική ειδική έκδοση: Κεφάλαιο 03 τόμος 14 σ. 0179  Πορτογαλική ειδική έκδοση : Κεφάλαιο 03 τόμος 14 σ. 0179 

ΚΑΝΟΝΙΣΜΟΣ (ΕΟΚ) αριθ. 1556/78 ΤΗΣ ΕΠΙΤΡΟΠΗΣ της 5ης Ιουλίου 1978 περί τροποποιήσεως του κανονισμού (ΕΟΚ) αριθ. 1727/70 "περί των λεπτομερειών της παρεμβάσεως στον τομέα του ακατέργαστου καπνού σε ό,τι αφορά τους όρους συσκευασίας του καπνού"Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 727/70 του Συμβουλίου, της 21ης Απριλίου 1970 "περί δημιουργίας κοινής οργανώσεως αγοράς στον τομέα του ακατέργαστου καπνού"(1), όπως ετροποποιήθη τελευταία από την πράξη προσχωρήσεως, και ιδίως τα άρθρα 5 παράγραφος 6 και 6  παράγραφος 10,  Εκτιμώντας:  ότι ο κανονισμός (ΕΟΚ) αριθ. 1727/70 της Επιτροπής της 25ης Αυγούστου 1970 "περί των λεπτομερειών της παρεμβάσεως στον τομέα του ακατέργαστου καπνού"(2), όπως ετροποποιήθη τελευταία από τον κανονισμό (ΕΟΚ) αριθ. 408/76(3), στο άρθρο 8, προβλέπει ότι ο  καπνός δεν δύναται να παραληφθεί παρά μόνο εάν παραδίδεται στην παρέμβαση υπό μία καθορισμένη συσκευασία για κάθε ποικιλία και κάθε ποιότητα- ότι σε επίπεδο διεθνούς εμπορίου, εμφανίζονται και τίθενται σε χρήση, νέες τεχνικές συσκευασίες, ιδίως για να διευκολυνθούν η μεταφορά και η αποθήκευση- ότι ενδείκνυται να επιτραπεί πειραματικά, η παραλαβή κατά την παρέμβαση περιορισμένων ποσοτήτων  καπνού που συσκευάζονται κατά τις νέες τεχνικές, για μελέτη της χρήσεως των μεθόδων αυτών επί κοινοτικού επιπέδου- ότι ορισμένες ποικιλίες καπνού συγκομιδής 1976 συσκευάζονται εντός χαρτοκιβωτίων- ότι συνεπώς συμφέρει να εφαρμοσθούν τα μέτρα που  προβλέπονται στον παρόντα κανονισμό για πρώτη φορά στον καπνό της συγκομιδής αυτής- ότι τα μέτρα που προβλέπονται στον παρόντα κανονισμό είναι σύμφωνα με την γνώμη της Επιτροπής Διαχειρίσεως Καπνού,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Το ακόλουθο εδάφιο προστίθεται στο άρθρο 8 του κανονισμού (ΕΟΚ) αριθ. 1727/70:  "Εν τούτοις, για ποσότητες οι οποίες δεν υπερβαίνουν τους 100 τόννους κατά ποικιλία και κατά συγκομιδή για κάθε Κράτος μέλος, ο καπνός είναι δυνατό να συσκευασθεί υπό διαφορετική μορφή από εκείνη η οποία προβλέπεται στο προηγούμενο εδάφιο, σύμφωνα με  τους όρους που καθορίζονται από τον σχετικό οργανισμό παρεμβάσεως."  Άρθρο 2  Ο παρών κανονισμός αρχίζει να ισχύει την τρίτη ημέρα από της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται για πρώτη φορά στα καπνά συγκομιδής 1976.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 5 Ιουλίου 1978.  Για την Επιτροπή Finn GUNDELACH Αντιπρόεδρος  (1) ΕΕ αριθ. Ν 94 της 28.4.1970, σ. 1.  (2) ΕΕ αριθ. Ν 191 της 27.8.1970, σ. 5.  (3) ΕΕ αριθ. Ν 50 της 26.2.1976, σ. 7.